Fakta: Muslimer for fred

Organisationen 'Muslimer for fred' er et initiativ, der stammer fra den muslimske menighed Islams Ahmadiyya Menighed.

Målet er at udbrede budskabet om kærlighed og fred til alle uanset tro.

Muslimer for fred er loyale over for Danmark, tager afstand fra en hver form for terrorisme og radikalisering og er engageret i at skabe dialog og fred i samfundet, skriver organisationen på sin hjemmeside.

Ud over den årlige oprydning på Rådhuspladsen i København, så tager organisationen blandt andet også del i den offentlige debat via læserbreve og kronikker.

Kilde: muslimerforfred.dk